आज सचिवस्तरीय बैठक
ऊर्जा क्षेत्रमा सहकार्य गर्नेसम्बन्धी छलफल गर्दै नेपाल­–बङ्गलादेश सहसचिवस्तरीय संयुक्त कार्यसमितिको बुधबारको बैठक सम्पन्न भएको छ । यहाँ भएको उक्त बैठकमा अन्तरदेशीय विद्युत् व्यापार सहजीकरण, जलाशययुक्त सुनकोसी जलविद्युत् आयोजनालगायतमा बङ्गलादेशी लगानी, जीएमआर अप्पर कर्णाली जलविद्युत् आयोजनाको विद्युत् खरिद बिक्री सम्झौतालगायतका विषयमा छलफल भएको थियो ।
काठमाडौँ, भदौ ९ गते । ऊर्जा क्षेत्रमा सहकार्य गर्नेसम्बन्धी छलफल गर्दै नेपाल­–बङ्गलादेश सहसचिवस्तरीय संयुक्त कार्यसमितिको बुधबारको बैठक सम्पन्न भएको छ । यहाँ भएको उक्त बैठकमा अन्तरदेशीय विद्युत् व्यापार सहजीकरण, जलाशययुक्त सुनकोसी जलविद्युत् आयोजनालगायतमा बङ्गलादेशी लगानी, जीएमआर अप्पर कर्णाली जलविद्युत् आयोजनाको विद्युत् खरिद बिक्री सम्झौतालगायतका विषयमा छलफल भएको थियो ।बिहीबार हुने दुई देशका सचिवस्तरीय बैठकको तयारीस्वरूप भएको यो बैठकमा ११ एजेन्डामा छलफल भएको थियो । छलफल गर्न कार्यसमूहमा नेपालका तर्पmबाट ऊर्जा, जलस्रोत तथा सिँचाइ मन्त्रालयको ऊर्जा महाशाखा प्रमुख मधुप्रसाद भेटवाल र बङ्गलादेशका तर्फबाट समकक्षी महसिन चौधरी नेतृत्वको समूहबीच छलफल भएको हो ।   बिहीबार बस्ने सचिवस्तरीय संयुक्त निर्देशक समितिले यी विषयलाई अन्तिम निर्णयमा पु-याउनेछ । सो बैठकमा ऊर्जा, जलस्रोत तथा सिँचाइ मन्त्रालयका ऊर्जासचिव सुशीलचन्द्र तिवारी र बङ्गलादेशका ऊर्जा तथा खनिज स्रोत मन्त्रालयका सचिव मोहमद हबिबुर रहमान नेतृत्वको टोलीबीच छलफल हुँदै छ ।बुधबारको बैठकमा तोकिएका एजेन्डामा घनीभूत र सकारात्मक छलफल भएको ऊर्जा महाशाखा प्रमुख मधुप्रसाद भेटवालले जानकारी दिनुभयो । बङ्गलादेशले नेपालको विद्युत् आफ्नो देशमा लैजान चाहिरहेको छ तर यसमा भारतीय पक्षको सकारात्मक भूमिका आवश्यक छ । यसका लागि नेपाल–भारत–बङ्गलादेश त्रिपक्षीय सहकार्य आवश्यक हुन्छ । बुधबारको बैठकमा यस्तो संयन्त्रबीच संवाद थालनी गर्नुपर्ने आवश्यकतामा जोड दिइएको थियो ।  चौथो चरणको यो बैठकमा ६८३ मेगावाटको जलाशययुक्त सुनकोसी तेस्रो जलविद्युत् आयोजनामा लगानी गर्ने वित्तीय मोडालिटी र नेपालको विद्युत् भारत हुँदै बङ्गलादेश पु-याउने उपाय तथा विभिन्न विकल्पबारे पनि छलफल भएको उहाँले जानकारी दिनुभयो । “विद्युत् व्यापार र जलविद्युत् आयोजनामा लगानी प्रवद्र्धनलगायतका एजेन्डामा राम्रो छलफल भएको छ । बिहीबारको सचिवस्तरीय निर्देशक समितिले आजका निष्कर्षलाई अन्तिम रूप दिनेछ,” उहाँले भन्नुभयो ।नेपालले २०७५ साउन २५ गते भएको संयुक्त कार्यदल र निर्देशक समितिको बैठकले जलविद्युत् क्षेत्रमा सहकार्यका लागि पाँचवटा आयोजना प्रस्ताव बङ्गलादेशसमक्ष गरेको थियो । बैठकमा पहिलो चरणमा सुनकोसी तेस्रो जलविद्युत् आयोजनालाई अगाडि बढाउन आयोजनाको संयुक्त रूपमा स्थलगत भ्रमण गर्ने सहमति भएको थियो । सोहीअनुरूप मङ्गलबार विद्युत् विकास विभाग र नेपाल विद्युत् प्राधिकरणका उच्च अधिकारीसहित बङ्गलादेशी प्रतिनिधिमण्डलले स्थलगत भ्रमण गरेको थियो । भ्रमणका क्रममा सचिव रहमानले सो आयोजना निर्माणमा आफूहरू गम्भीर भएको बताउनुभएको थियो ।बङ्गलादेश सरकारले दोलखा र रामेछाप जिल्लामा पहिचान भएको एक हजार ७२० मेगावाटको खिम्ती शिवालय जलाशययुक्त अर्को आयोजनामा समेत लगानी गर्न इच्छा देखाइरहेको छ । यसका अतिरिक्त बैठकमा बङ्गलादेशका निजी क्षेत्रले समेत नेपालको निजी क्षेत्रसँग सहकार्य गरी आयोजनामा लगानी गर्न सक्ने सम्भावनाबारे पनि समीक्षा भएको थियो । बुधबारको बैठकमा जीएमआर अप्पर कर्णाली हाइड्रोपावरको पाँच सय मेगावाट विद्युत् बङ्गलादेश पावर डेभलपमेन्ट बोर्डले खरिद बिक्री सम्झौता गर्ने विषयले पनि प्रवेश पाएको थियो । यसमा सकारात्मक हिसाबले प्रक्रिया अगाडि बढिरहेको पनि बङ्गलादेशी अधिकारीले बताएका थिए । जीएमआरले सो बोर्डलाई २५ वर्षका लागि पाँच सय मेगावाट विद्युत् ७.७ सेन्ट प्रतियुनिटका दरले पीपीए गर्ने गरी प्रक्रिया अन्तिम चरणमा पुगेको बताउँदै आएको छ । नेपाल पक्षले भने बङ्गलादेशले नवीकरणीय ऊर्जा सोलार होम सिस्टममा हासिल गरेको अनुभव र प्रणालीबारे पनि ज्ञान, सीप साटासाट गर्ने प्रस्ताव राखेको थियो । बङ्गलादेशले सोलार होम सिस्टमको विद्युत्लाई नेट मिटरिङ गरी विद्युतीकरणमा ठूलो सफलता पाएको छ ।   